AIŠKINAMASIS RAŠTAS

Dėl savivaldybės turto perdavimo Molėtų r. kūno kultūros ir sporto centrui

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija 2014-2016 m. vykdė projektą „Stadiono rekonstrukcija Molėtų m., Kreivoji g. 3, Ąžuolų g. 10“ (toliau – Projektas). Projekto vykdymo metu buvo rekonstruotas stadionas, pastatyti nauji inžineriniai statiniai, skirti vaikų ir suaugusiųjų neformaliojo švietimo organizavimui, vaikų ir jaunimo užimtumo organizavimui, kūno kultūros ir sporto plėtojimui, gyventojų poilsio organizavimui. Šias savivaldybės savarankiškąsias funkcijas įgyvendina savivaldybės biudžetinė įstaiga Molėtų r. kūno kultūros ir sporto centras (toliau – Centras), todėl tikslingiausia sprendimo projekte nurodytus inžinerinius statinius perduoti Centrui valdyti, naudoti ir disponuoti jais.

Parengto sprendimo projekto tikslas – perduoti Savivaldybei nuosavybės teise priklausantį nekilnojamąjį ir ilgalaikį materialųjį turtą, sukurtą vykdant projektą „Stadiono rekonstrukcija Molėtų m., Kreivoji g. 3, Ąžuolų g. 10“ Molėtų r. kūno kultūros ir sporto centrui patikėjimo teise valdyti, naudoti ir disponuoti juo.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 8 ir 29 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalys;

12-ojo viešojo sektoriaus apskaitos ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos finansų ministro 2008 m. gegužės 8 d. įsakymu Nr. 1K-174 „Dėl viešojo sektoriaus apskaitos ir finansinės atskaitomybės 12-ojo standarto patvirtinimo“, 32.1 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotas turtas bus naudojamas pagal paskirtį ir bus naudotojo prižiūrimas.

Neigiamų pasekmių nenumatoma.

**4. Priemonės sprendimui įgyvendinti**

Parengti turto perdavimo aktą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.